Diari Oficial de la Generalitat Valenciana


Sumari del DOGV 6155, del 30-11-2009 (2009/13135)

CORRECCIÓ d'errades de la Resolució de la Direcció General d'Administració Autonòmica, de 9 de setembre de 2009, per la qual es convoca concurs de mèrits número 46/2009, per a la provisió de llocs de treball de naturalesa funcionarial, sector administració especial, grups A i B, caps de secció, arquitectes, arquitectes tècnics, enginyers de camins, enginyers de mines i enginyers tècnics d'obres públiques.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6155

Data del DOGV
:   30-11-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/13486


Data del document
:   24-11-2009

Organisme emissor
:   Conselleria de Justícia i Administracions Públiques

Tipus de document
:   Correcció d'errades

Anàlisi jurídica

 Descriptors 

:   * concurs administratiu

CORRECCIÓ d'errades de la Resolució de la Direcció General d'Administració Autonòmica, de 9 de setembre de 2009, per la qual es convoca concurs de mèrits número 46/2009, per a la provisió de llocs de treball de naturalesa funcionarial, sector administració especial, grups A i B, caps de secció, arquitectes, arquitectes tècnics, enginyers de camins, enginyers de mines i enginyers tècnics d'obres públiques. [2009/13819]  
Advertit error material en l'apartat 1r.A) de la base primera, de la Resolució de la Direcció General d'Administració Autonòmica, de 9 de setembre de 2009, per la qual es convoca Concurs de Mèrits número 46/2009, per a la provisió de llocs de treball de naturalesa funcionarial, sector administració especial, grups A i B, caps de secció, arquitectes, arquitectes tècnics, enginyers de camins, enginyers de mines i enginyers tècnics d'obres públiques, publicada en el DOCV número 6103, de 16 de setembre de 2009, procedeix efectuar la seua correcció, d'acord amb el que disposa l'article 105.2 de la Llei 30/1992, de 26 de novembre, modificada per la Llei 4/1999, de 13 de gener.  
Aquesta Direcció General, fent ús de les competències que li atribueix l'article 14 del Decret 206/2009, de 13 de novembre de 2009, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:  
Primer  
Procedir a la correcció de l'apartat 1r.A) de la base primera, on diu:  
«A) Poden participar amb caràcter voluntari:  
Els funcionaris de carrera de l'administració del Consell, sector administració especial, grups A i B, que complisquen amb els requisits de titulació dels llocs oferits.  
El personal amb destinació definitiva haurà d'haver romàs un mínim de dos anys en el seu lloc de treball, llevat dels supòsits assenyalats en l'apartat 6, de l'article 20, de la Llei de Funció Pública Valenciana.  
El personal en excedència voluntària, per interés particular, haurà d'haver romàs un mínim de dos anys en tal situació, d'acord amb el que disposa l'apartat B.1) de l'article 37, de la Llei de Funció Pública Valenciana.»;  
Ha de dir:  
«A) Poden participar amb caràcter voluntari:  
Els funcionaris de carrera de l'administració del Consell, sector administració especial, grups A i B, que complisquen amb els requisits de titulació dels llocs oferits.  
En el lloc de treball número 2336, cap de la Secció de Gestió de Projectes, poden participar, a més, els funcionaris de carrera d'altres administracions, grup A, arquitectes.  
En el lloc de treball número 10116, cap de la Secció de Projectes II, poden participar, a més, els funcionaris de carrera d'altres administracions, grup A, enginyers de camins.  
El personal amb destinació definitiva haurà d'haver romàs un mínim de dos anys en el seu lloc de treball, llevat dels supòsits assenyalats en l'apartat 6, de l'article 20 de la Llei de Funció Pública Valenciana.  
El personal en excedència voluntària, per interés particular, haurà d'haver romàs un mínim de dos anys en tal situació, d'acord amb el que disposa l'apartat B.1) de l'article 37 de la Llei de Funció Pública Valenciana.».  
Segon  
En virtut de la correcció efectuada, s'obri un nou termini de presentació de sol·licituds per als llocs de treball números 2336 i 10318, únicament per als funcionaris d'altres administracions, que serà de 15 dies hàbils, comptadors des de l'endemà de la publicació de la present resolució en el Diari Oficial de la Comunitat Valenciana.  
En l'esmentat termini, no han de presentar la sol·licitud de participació els qui la van presentar anteriorment, ni s'admetrà documentació nova respecte d'aquelles sol·licituds.   
A l'efecte de la seua valoració, es tindran en compte els mèrits al·legats, obtinguts i acreditats abans de finalitzar el termini de presentació de sol·licituds assenyalat en la Resolució de la Direcció General d'Administració Autonòmica, per la qual es va convocar el Concurs de Mèrits 46/2009, publicada en el Diari Oficial de la Comunitat Valenciana número 6103, de 16 de setembre de 2009.  
Tercer  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà següent al de la publicació de la present resolució.  
València, 24 de novembre de 2009.- El director general d'Administració Autonòmica: Pedro Javier García Ribot.